Вытанчаная музыка мяжы ХІХ — ХХ стст., каларытныя акадэмічныя творы і песні сярэдзіны ХХ — пачатку ХХІ стст., нарэшце, джаз — і ўсё, між іншым, “сваё, беларускае”, ды прэзентаванае літаральна за некалькі дзён запар, прычым пераважна ў малых гарадах і нават на сяле, — на такое здольны толькі заслужаны калектыў Нацыянальны канцэртны аркестр Беларусі на чале з нястомным маэстра — народным артыстам краіны прафесарам Міхаілам Фінбергам.